Wyatt Earp (filmo)

Wyatt Earp estas usona eposa biografia vakera drama filmo de 1994 reĝisorita kaj produktorita de Lawrence Kasdan, kaj kunverkita de Kasdan mem kaj Dan Gordon. La filmo temas pri la vivo de samnoma policano, el bienlaboristo el Iovao, ĝis timigita marŝalo, kaj la loĝloko Tombstone, Arizono, rezulte en la historia epizodo de la Pafado ĉe O.K. Corral. Stelulas Kevin Costner en la titolrolo, apogita de aktoraro en kiu elstaras Gene Hackman, Mark Harmon, Michael Madsen, Bill Pullman, Dennis Quaid, Isabella Rossellini, Tom Sizemore, JoBeth Williams, Mare Winningham kaj Jim Caviezel.

La filmon oni publikigis nur ses monatojn post la filmo Tombstone (1993), ankaŭ pri Earp kaj la Pafado ĉe O.K. Corral. Malkiel Tombstone, Wyatt Earp estis biletvenda malsukceso kaj ricevis mezajn al negativajn recenzojn, kun kritikoj al ĝia tri-hora longdaŭro, kvankam oni laŭdis la produktoradon.

Intrigo

Wyatt Earp edukiĝis en familio de advokatoj kaj juĝistoj kaj ŝajnas destinita sekvi la vojon markitan de siaj patro kaj avo. Li edziĝas al Urilla, amatino el junaĝo, kaj ekstudis juron kun la intenco establiĝi en Misurio kaj fondi tie familion. La morto de lia juna graveda edzino, pro tifoida febro, frapegas la fluon de lia vivo. Plenuminte diversajn negravajn postenojn, Wyatt venas al Wichita, kaj tie al Dodge City, kie li por la unua fojo iĝas policestro kaj famas pro sia netoleremo. Li aligas sian fraton en Tombstone, kun la projekto munti negocon. Lia amikeco kun Doc Holliday, profesia ebriema kartoludisto kaj tuberkulozo, lia amo por Josie, bela kaj juna aventurulino, kontribuas forĝi lian legendon. 

La pinta epizodo okazas fronte al la familianoj Clanton, kiuj estas deliktuloj kaj konstante kreas kverelojn, tumultojn kaj rabadon. Kulmino venas per ĝenerala interpafado, kiu fakte estis vera historia okazaĵo.  

Geaktoraro kaj roluloj
 Kevin Costner, 	Wyatt Earp
 Dennis Quaid, 	Doc Holliday
 Gene Hackman, 	Nicholas Earp
 Michael Madsen, 	Virgil Earp
 Linden Ashby, 	Morgan Earp
 Catherine O'Hara,	Allie Earp
 Mark Harmon, 	Sheriff Johnny Behan
 David Andrews, 	James Earp
 Bill Pullman, 	Ed Masterson
 Isabella Rossellini, 	Big Nosed Kate
 Jeff Fahey, 	Ike Clanton
 Tom Sizemore, 	Bat Masterson
 Joanna Going, 	Jossie Marcus
 JoBeth Williams,	Bessie Earp
 Mare Winningham, 	Mattie Blaylock
 Jim Caviezel, 	Warren Earp

 Eksteraj ligiloj 
 Wyatt Earp (en imdb)

Kategorio:Usonaj filmoj
Kategorio:Filmoj aperintaj en 1994
Kategorio:Vesternaj filmoj
Kategorio:Usonaj biografiaj filmoj